Fantastiske Skabninger 3-Dumbledores hemmeligheder

Tema magt, venskab, kærlighed, politik,

<https://absalon.mitcfu.dk/CFUFILM1127948>

Fag Dansk

Målgruppe 7.-10.kl

Type Spillefilm

Kategori

# Faglig relevans/kompetenceområder

Brug denne spalte til supplerende billeder og information…

Vejledningen giver gode ideer til arbejdet med fremstilling i udskolingen.

Der skal arbejdes med ordhierarkier, betoning af sætninger og faktakoder.

Kapitelmærkningen har de fantastiske skabninger i filmen i fokus. Der er nedslag ved de enkelte skabninger og den beskriver fantasimonstret med navn, udseende og egenskaber. Der er også udfordringer og refleksioner i forhold til fortolkning af filmens temaer og budskaber. Samt små skriveøvelser

Herunder findes ideer til skriftligfremstilling, der tager sit udgangspunkt i filmens univers men øver eleverne i skriftlig leg og øvelser med sproget.

# Ideer til undervisningen

Legeskriv med faktakoder i fiktionsverdenen

**Lav og skriv om dit eget fantasi/sagn væsen:**

Klip sedlerne med dyrenavne ud og læg dem i en bunke. Træk tre sedler og vælg en eller flere af de kropsdele, evner, karakterer dyret har og sæt det sammen til dit eget monster. F. eks stor og tung krop som en flodhest, klør og hale som en tiger, gifttunge som en slange og snabel som en myg.

|  |  |  |  |
| --- | --- | --- | --- |
| Hummer | Tudse | tiger | Kødædende plante |
| slange | drage | skorpion | Vandrende pind |
| giftfrø | Løve | myg | T-rex |
| øgle | firben | krabbe | flodhest |

Hvis I på skolen er så heldige at have plastikdyr og -insekter( eller har børn derhjemme der har) kan du som lærer lave en lille pose med forskellige dyr i, som eleverne så trækker tre af de sætter sammen til et nyt sagndyr.

**Faktaside**

Lav en fakta side med fantasimonsteret. På faktasiden skal der være en rubrik, underrubrikker, tegning, billede, fakatboks, tekst m.m. Det skal selvfølgelig sættes op som en faktaside med farver, tegnnger, faktabokse osv. Her kan eleverne lege med layout. Faktasiden skal indeholde en beskrivelse af monsteret. Følgende er et forslag:

*Navn:*

*Udseende:*

*Længde og vægt:*

*Levested:*

*Føde:*

*Unger:*

*Magiske evner:*

**Leg med ord og styrk det sproglige udtryk i et faktaunivers.**

**Ordhierarkier: tillægsord**

I første omgang skal der leges med beskrivende tillægsord. Det gøres blandt andet ved hjælp af ordhierarkier. Når du skal beskrive et væsen der er stort, er der inden for den beskrivelse grader af stor. Forstået som betydningen af ordet stor: stor, mega, gigantisk, kolossal, koloenorm, fantalistisk osv.

Lad eleverne lave sætninger om deres monster. Sætninger, der knytter sig til fantasimonstrets udseende som farve eller størrelser, er nemme at starte med. Eleverne skriver tillægsordet på en post-it-seddel og hænger op på væggen. Alle får post-it-sedler og går rundt og hjælper hinanden med at finde ordhierarkier på de udtryk de har skrevet. På den måde får de en udvidet brug af ordet stor.

**Synonymjagt**

En anden måde at nuancere sproget på er ved at gå på synonymjagt. Her et eksempel med farven gul.

Gul: neongul, cirtongul, karrygul, gylden, gulnet,

Lad eleverne lave sætninger om deres monster hvori der indgår en farve. Eleverne skriver farven på en post-it-seddel og hænger op på væggen. Alle får post-it-sedler og går rundt og hjælper hinanden med at finde synonymer på de farver, de har skrevet.

**Beskrivende verber**

Ved hjælp af fokus på beskrivende verber kan eleverne udvide og nuancere sproget.

Lav en sætning, der beskriver dit monster.

Lad eleverne lave sætninger om deres monster og hvad det kan gøre eller hvordan det bevæger sig. Eleverne skriver verbet på en post-it-seddel og hænger op på væggen. Alle elever får post-it-sedler og går rundt og hjælper hinanden med at finde beskrivende verber i samme kategori. F. eks bevægelse: snegle sig afsted, krybe, liste, trippe, gå, trampe, løbe, drøne, hoppe, springe m.m. Der kan evt. søges inspiration i et dyreleksikon eller en faktabog.

**Betoning af sætninger**

Ved at betone sætninger, kan fagsproget gøres mere spændende og beskrivende.

Denne neutrale sætning skal du forbedre:

|  |  |
| --- | --- |
| Neutral | Betoning - negativ |
| De små øjne- | De smalle grønne stikkende øjne. |
| Det seksbenede monster | Det farlige uregerlige seksbenede makabre monster. |
| Den har kløer. | Væsnet har på sine seks poter skarpe sylespidse kløer. |
| Det har horn og hale | Dette frygtindgydende insekt har snoede piggede horn og en tornet hale. |

Betoningen af sætninger kan gøres ud fra forskellige begreber eller tilstande som f.eks: positive, neutrale, negative, overraskede, uhyggelige, dramatiserede, kedelige, morsomme.

Pæd. metode: Se ideen oven for med post it sedler.

# Supplerende materialer

Se de andre film med Fantastiske væsner. Dem findes der link til på posten.